Man in hof ná natuurbewaarder se bylmoord | Maroela Media
Man in hof ná natuurbewaarder se bylmoord
Gregory Gibbard. Foto: Facebook
'n 35-jarige man het Dinsdag in die Hwange-landdroshof in Zimbabwe verskyn in verband met die moord op Gregory Gibbard, 'n Australiese natuurbewaarder.
Die Chronicle, 'n plaaslike koerant, berig Xmas Mpofu is oor die naweek in hegtenis geneem nadat Gibbard se liggaam 'n paar dae vantevore in 'n plas bloed naby sy kothuis in die Hwange Nasionale Park gevind is. Hy is met 'n byl teen die kop gekap.
Mpofu was 'n voormalige werknemer van Painted Dog Conservation waar Gibbard as administrateur gewerk het. Hy is in 2014 afgedank nadat hy 'n werksmotor sonder toestemming geleen het en in 'n ongeluk betrokke was. Hy was glo ontevrede met die skeidingspakket wat hy ontvang het.
Volgens die berig het polisielede twee knope in Gibbard se kothuis gevind wat ooreengestem het met die knope op een van Mpofu se hemde. Die bebloede moordwapen is ook gevind. Mpofu het glo ook dreigemente per e-pos en teksboodskappe aan Gibbard gestuur wat nou sal deel vorm van die ondersoek.
Dié vyfling enig in hul soort in VSA
Oor sy eie optrede ontslaan maar dis nog iemand anders se skuld en dié moet vermoor word. Ja…….
Hy moet vir die wilde diere gevoer word
Marius en Alki ek stem saam met julle! Hoekom kan misdadigers maak soos hulle wil en ons onskuldiges wat by die reels van nie lewe hou moet altyd aan die kortste end trek? Nee wat n oog vir n oog.